- Նկատի ունեմ այն, որ ո՛չ քաղաքական, ո՛չ ժողովրդավարության, ո՛չ պրոֆեսիոնալիզմի առումով երկրում ամեն ինչ իր տեղում չի, նկատի ունեմ այն, որ ամեն ինչ՝ սկսված ընտրություններից, կեղծիքի ու ստի վրա է կառուցված, հանրությունն այս երկրում յուրայինների ու օտարների է բաժանված, յուրայիններին կարելի է ամեն ինչ, կարելի է օրենքները խախտել, իսկ օտարները բոլոր նրանք են, ովքեր չեն ընդունում իշխանության կարծիքը: Նման տարբերակով կառավարումը չի կարող լինել ժողովրդավար, նման երկիրը չի կարող առաջընթաց ունենալ, նպատակ, զարգացման ծրագիր: Դեռ նախորդ նախագահից կազմակերպված պետության անվան տակ երկրի սեփականությունը յուրայինների էր բաժանվում ու այդ կերպ էր կառավարվում կամ դրսերում տարբեր ծագում ունեցող մարդկանցով մաքուր կամ ոչ մաքուր փողերով, ամբողջությամբ Ռուսական կապիտալի շահն այստեղ սպասարկելով փորձում են զարգացում ապահովել: Կարեն Կարապետյանն էլ ամբողջությամբ ռուսական կապիտալի շահն է այստեղ սպասարկում: Նման կերպ անհնար է երկրի տնտեսությունը ոտքի կանգնեցնել: Այն ոլորտները, որոնք բաժանված են յուրայինների մեջ առաջընթաց չեն կարող ունենալ, իսկ ոլորտները բաժանել է Սերժ Սարգսյանը, որը գալիս է դեռ Ռոբերտ Քոչարյանից: Իսկ այն շահը, որը սպասարկում է Կարեն Կարապետյանը, Հայաստանին օգուտ բերել չի կարող, իսկ Ռուսաստանին կարող է օգուտ բերել, «Եդինայա Ռոսիա»-ին էլ կարող է օգուտ բերել, բայց մեզ՝ ոչ: